

**Regionális Német Nemzetiségi Ifjúsági Ének Verseny 2019**

**FELHÍVÁS**

Az Észak – Magyarországi Német Önkormányzatok Szövetsége, Egyesület, a Pest Megyei Német Önkormányzat, a Ritsmann Pál Német Nemzetiségi Általános Iskola, a Német Nemzetiségi Önkormányzat Biatorbágy és a Turwaller Stammtisch Német Nemzetiségi Egyesület **2019. március 28-án, csütörtökön 9:30 órai kezdettel** a **Biatorbágyi Faluházban** (Biatorbágy, Baross Gábor u. 1.) Pest, Heves és Nógrád megye és Budapest német nemzetiségi, általános és középiskolásai, zeneiskolásai számára, és azon általános és középiskolások, zeneiskolások számára, ahol német önkormányzat működik **Regionális Német Nemzetiségi Ifjúsági Ének Verseny**t rendez.

A verseny **célja ez évben a kétszólamúság és a generációk közötti szoros együttműködés erősítése.**

**VERSENYKIÍRÁS**

|  |
| --- |
| **KISCSOPORTOS ÉNEK**  (2 - 6 fő)Korcsoportok: alsó tagozat felső tagozat,  középiskolaÚJ LEHETŐSÉGKÉNT Gyermek/ek és 1 felnőtt előadó (nagymama, anyuka, rokon stb.)A verseny anyaga:- szabadon választott Mundart-ban előadott kétszólamú népdal- szabadon választott **kétszólamú** német vagy német nemzetiségi népdal, - **kétszólamú** egyházzenei ének; |

|  |
| --- |
| **ÉNEKKAROK (25-30 személy vehet részt egy énekkari csoportban)****Korcsoportok:** csak alsó tagozat  csak felső tagozat alsó és felső tagozat (vegyes, itt kérjük az arányt megadni) középiskolaA verseny anyaga:- Szabadon választott **kétszólamú** német vagy német nemzetiségi népdal - vagy **kétszólamú** egyházzenei ének, vagy tájszólásban előadott népdal. - Lehet egy egyházzenei ének és egy népdal is.  |

**ÉRTÉKELÉSI SZEMPONTOK:** előadott művek; a műsor változatossága, szerkesztettsége; hangzás (intonálás, tisztaság, szépség); ritmus (tempó, pontosság); dinamika (változatosság, színesség); szövegérthetőség; összhatás (megjelenés, kíséret)

**Általános jelentkezési feltételek:**

* Egy tanuló maximum 2 kategóriában indulhat a kórusokban való éneklésen kívül.
* **Műsoridő maximum 6 perc,** melyben minimum 2 népdalt, éneket szükséges elénekelni. ( Ha sok versszaka van a dalnak, elegendő néhány versszak)
* Kötelező darabot az idén a zsűri nem ír ki.
* **A választott darabok kottáját és szövegét a szerepléskor kérjük a zsűrinek leadni szíveskedjenek!**
* A jelentkezési lapokat a regionális iroda küldi ki az iskola által megadott e-mail címre. Amennyiben az emnosz@emnosz.hu címről az iskola nem kap rendszeresen értesítést, akkor kérjük, hogy az intézmény jelentkezzen be a regionális irodában a nemzetiségi információkért!
* **A jelentkezési lapon nyomtatott, jól olvasható betűkkel kérjük feltüntetni a résztvevők teljes listáját ill. a dalok címét!** SZÁMÍTÓGÉPPEL is ki lehet a jelentkezési lapot tölteni. (Fontos, hogy a zsűri értékelő lapjára pontosan felkerülhessenek az előadók adatai és a darabok címei. A leadott adatok alapján készülnek el az oklevelek is.
* A tanulók neve mellett a kiscsoportos éneknél **kérjük a csoport FANTÁZIANEVÉT megadni** szíveskedjenek a könnyebb beazonosítás végett.
* **Egyebek:** Kérjük a felkészítő tanárt a kezdőhang megadására! A kiscsoportos éneket elő lehet adni a cappella és zenei kísérettel is. Az egyházzenei énekekhez orgona helyett zongorát használhatnak. A szintetizátort kérjük mellőzni! A csoportoknak átöltözési lehetőséget csak szűkösen tudunk biztosítani, ezért kérjük, hogy a gyerekek lehetőség szerint beöltözve jöjjenek a fellépésre!
* Regisztrációra és az ebédjegyek átvételére 8:30 órától lesz lehetőség.
* Beéneklésre csak az előtérben, illetve korán reggel (8:30 órától) tudunk helyet biztosítani.

**A jelentkezési lapokat legkésőbb 2019. március 8-ig. (péntek**) szíveskedjetek a következő címre megküldeni:

 **E-mail cím: emnosz2@emnosz.hu**

(E-mailes jelentkezés esetén kérjük, hogy a jelentkezési lapokat Word dokuba küldjék el és feltétlenül kérjenek írásos visszajelzést a megérkezésről)

 **Levelezési cím: ÉMNÖSZ 2040 Budaörs, Liliom u. 15.**

(Ha ezt a jelentkezési módot választják, akkor feltétlenül

elsőbbségivel adják fel a jelentkezési lapokat!)

Mivel ugyanaz a tanuló több kategóriában, esetleg az énekkarban is szerepel, így a **jelentkezési lapon kívül** iskolánként kérjük **a résztvevő tanulók összesített névsorát átfedések nélkül** is! Mindezt az ebéd rendelése miatt feltétlenül szükséges megadni.

Húsmentes vagy gluténmentes ételt igény szerint tudunk biztosítani. Az erre vonatkozó igényeket kérjük, hogy a jelentkezési lappal együtt szíveskedjetek elküldeni!

**Kéjük a jelentkezési határidő pontos betartását!**

Az idén is igyekszünk szakavatott zsűriről gondoskodni, akik szakmailag tanácsokat adnak a felkészítő nevelők részére. A zsűri feladata továbbá, hogy kategóriánként - az arany minősítések közül - egy **Regionális Nívódíjat** osszon ki.

**Ez az énekkarok esetében a Vándorserleg: Aki tavaly megkapta a vándorserleget, kérjük, hogy vésesse bele az iskola nevét, ill. az évszámot és hozza el serleget a versenyre! Amennyiben a vándorserleget valaki már harmadszor nyerte meg, akkor nála marad. Kérjük jelezni, hogy új serleget vehessünk.**

A legjobbak közül meghívást kaphatnak a produkciók a **2019. november 10-re,** **Dunaharasztira** a **Pest Megyei Német Önkormányzatok Gálaműsorára**.

A **Pest Megyei Német Önkormányzat** határozatot hozott, hogy a Landesrat 2019. évi VII. Singwoche rendezvényre, 1 fő részére kifizeti a szakmai tábor részvételi díját. A zsűri feladata kijelölni azt(okat) a pedagógus(okat), akik ebben a támogatásban részesülhetnek, és ezáltal szakmailag fejleszthetik magukat.

A versenyzők által elért pontszámot a regionális iroda a verseny után egy héttel küldi ki a résztvevő iskoláknak és felteszi az eredményeket az ÉMNÖSZ honlapjára: www.emnosz.hu

**További információval szívesen áll rendelkezésre,**

* **az ÉMNÖSZ részéről Megyaszai-Mámmel Magdolna 13 h – 17 h között.**

 **Tel: +36 30/250-9861** **emnosz2@emnosz.hu**

* **Technikai kérdések esetében a helyszínről:**

 **Rack Ferencné / Ibolya iskolaigazgató**

 **Ritsmann Schule : 23/310-159 vagy +3630/337-4763**

Minden résztvevőnek jó felkészülést és eredményes megmérettetést kívánunk!

Budaörs, 2019. január 10.

Ritter Imre s.k. Schrotti János s.k. Rack Ferencné s. k.

 ÉMNÖSZ elnöke PMNÖ elnöke iskolaigazgató